วิกฤติฝุ่นปิดฟ้า โอกาสชาวปาล์มน้ำมันกู้เมือง
ปัญหาฝุ่น PM 2.5 ที่กำลังปกคลุมเมืองหลวงและปริมณฑล ไม่ใช่เรื่องใหม่เป็นเรื่องที่เกิดขึ้นมาหลายปี ในช่วงฤดูหนาว เหมือนในหลายประเทศ,เพราะสภาพอากาศในฤดูนี้ มีความกดอากาศสูงมาปิดกั้นฝุ่นละออง มลพิษทางอากาศไม่ให้ลอยขึ้นไปบนท้องฟ้าได้เหมือนมีฝ้าเพดานคอยกักกั้นสิ่งสกปรกในอากาศไม่ให้ลอยออกไปจากบ้าน,ผู้คนที่อยู่ในบ้านหลังนี้ เลยต้องสูดดมอากาศพิษที่ตัวเองก่อขึ้น,กรมควบคุมมลพิษระบุตัวการหลักคือ เครื่องยนต์ดีเซลที่เผาไหม้ไม่สมบูรณ์ เลยมีข้อเสนอให้มีการเร่งนำน้ำมันไบโอดีเซล บี 20 หรือน้ำมันดีเซลที่มีส่วนผสมของปาล์มน้ำมัน 20% มาใช้บ้านเรา,ด้วยผลการศึกษาของสำนักงานปกป้องสิ่งแวดล้อม สหรัฐอเมริกา (US.EPA) พบว่า การใช้น้ำมันไบโอดีเซล บี 20 จะช่วยลดฝุ่น PM ลงได้ 12% เมื่อเปรียบเทียบกับการใช้น้ำมันดีเซล,และถ้าใช้ไบโอดีเซล บี 100 จะช่วยลดฝุ่น PM ที่ถูกปล่อยออกมาจากการเผาไหม้ของน้ำมันดีเซล ได้มากถึง 47%,หากรัฐบาลหาญกล้าเดินหน้าเรื่องนี้จริงจังนี่ถือเป็นโอกาสทองในการช่วยเหลือชาวสวนปาล์มน้ำมัน ที่ประสบภาวะราคาผลปาล์มตกต่ำ เพราะผลผลิตล้นตลาด ล้นสต๊อก (ทั้งที่มีมาตรการควบคุม) ได้เป็นอย่างดี,เนื่องจากปัจจุบันผลปาล์มที่ผลิตได้ในบ้านเรา ประมาณ 15 ล้านตัน นำไปแปรรูปเป็นน้ำมันปาล์มดิบได้เกือบ 3 ล้านตันครึ่งหนึ่งถูกนำไปผลิตเป็นน้ำมันพืช อีกครึ่งนำไปทำไบโอดีเซล บี 6.7 (ค่าเฉลี่ย บี 6.5-บี 7),ปีที่แล้วเรานำน้ำมันปาล์มดิบ 1.35 ล้านตัน มาผลิตเป็นไบโอดีเซล แต่ถ้ามีการนำมาผลิตเป็นบี 20 ต้องใช้น้ำมันปาล์มดิบเพิ่มขึ้นเป็น 3.97 ล้านตัน ปาล์มที่ล้นตลาดจะกลายสภาพเป็นขาดตลาดขึ้นมาทันที ปัญหาเกษตรกรขายผลผลิตไม่ได้ราคา จะหมดไปทันทีเช่นกัน,บุรินทร์ สุขพิศาล ที่ปรึกษาโครงการพัฒนาศักยภาพอุตสาหกรรมโอเลโอเคมีจากพืชน้ำมัน กระทรวงอุตสาหกรรม บอกว่า นี่แค่ผลิตเป็นบี 20แต่ถ้าผลิตเป็นไบโอดีเซล บี 100 จะต้องใช้น้ำมันปาล์มดิบถึงปีละ 20 ล้านตัน ยิ่งทำให้ช่องทางการทำมาหากินของเกษตรกรไทยเปิดกว้าง มั่นคงและยั่งยืนยิ่งขึ้น,แต่ความฝันของพี่น้องชาวสวนปาล์มน้ำมัน จะเป็นจริงได้หรือ???,เพราะทุกวันนี้แค่ผลิตเป็นบี 6.7 โอกาสขายน้ำมันดีเซลของโรงกลั่นน้ำมันหายไปถึงวันละ 4.3 ล้านลิตร ทำให้โรงกลั่นน้ำมันสูญรายได้ไปถึงปีละ 24,500 ล้านบาท และสูญค่าตลาดอีกปีละ 3,000 ล้านบาท (คำนวณจากราคาน้ำมันดีเซล ณ โรงกลั่น ลิตรละ 15.50 บาท),ถ้าผลิตเป็นบี 20 โรงกลั่นจะสูญเสียรายได้เพิ่มขึ้นเป็นปีละ 72,000 ล้านบาท เขาจะยอมให้บี 20 เกิดได้จริงแค่ไหน,บุรินทร์ ให้แง่คิดถึงอุปสรรคขวากหนามด่านแรก และยังมีขวากหนามอีกด่าน อุตสาหกรรมรถยนต์ ที่มีผลประโยชน์ทับซ้อนอยู่กับธุรกิจน้ำมัน ในแบบน้ำพึ่งเรือเสือพึ่งป่า,รถวิ่งได้เพราะมีน้ำมัน น้ำมันขายได้เพราะมีรถยนต์ต้องทำธุรกิจร่วมกัน เพื่อรักษาผลประโยชน์ให้กันและกัน,จำเรื่องราวในช่วงไม่กี่ปีที่ผ่านมาได้บ้างไหม หลังรัฐบาลมีนโยบายจะให้ใช้บี 7กลุ่มธุรกิจอุตสาหกรรมรถยนต์ญี่ปุ่น ที่รวมตัวเป็นสมาคม JAMA ออกมาให้ข่าวไม่แนะนำให้ใช้บี 7 เพราะอาจจะมีผลกระทบต่อเครื่องยนต์ได้ อ้างเหตุผล การใช้น้ำมันไบโอดีเซลที่ส่วนผสมของน้ำมันปาล์มมากเกินไป จะทำให้เกิดตะกอนไปอุดตันหัวฉีด,จริงๆ แล้วไม่ใช่ตะกอน แต่เป็น Crystal หรือผลึก ไปจับที่หัวฉีด ในช่วงที่ห้องเครื่องมีอุณหภูมิต่ำกว่า 10 ํC ซึ่งเป็นอุณหภูมิ Cloud Point ของน้ำมันไบโอดีเซลที่มาจากน้ำมันปาล์ม ไม่ใช่จับเกาะตลอดเวลา,และความจริงอีกอย่างที่คนไทยไม่รู้กัน ปัญหานี้ไม่ใช่เกิดขึ้นกับน้ำมันไบโอดีเซลเท่านั้น น้ำมันดีเซลเพียวๆ มีปัญหานี้เช่นกัน แต่จะเกิดผลึกในอุณหภูมิที่ต่ำกว่า -10 ํC มันเลยเกิดคำถามว่า รถยนต์ดีเซลที่ใช้กันในประเทศหนาว อุณหภูมิต่ำกว่า -10 ํC ทำไมถึงไม่เกิดปัญหานี้ นั่นเพราะเขามีวิธีการแก้ไข แต่กลุ่มผู้ผลิตรถยนต์ไม่ยอมบอกความจริงให้หมด,บุรินทร์บอกว่า วิธีแก้ปัญหามีมาช้านานแล้ว ในประเทศหนาว ด้วยการเติมสารแต่งเติมที่เรียกว่า Fuel Additive ลงไปในน้ำมันดีเซล เพื่อไม่ให้เกิดผลึกไปเกาะที่หัวฉีดเขาเติมลงไปตั้งแต่โรงกลั่นน้ำมัน,และวิธีนี้สามารถนำมาใช้กับไบโอดีเซลได้ทุกชนิด ตั้งแต่บี 7 บี 20 ไปยันบี 100 โดยไม่ต้องกลัวว่าจะมีปัญหากับหัวฉีดหรือจะใช้วิธีเติมน้ำมันก๊าดลงไปเล็กน้อย ยังได้ผลแบบเดียวกัน,เมื่อความจริงเป็นเช่นนี้ข้ออ้างที่ว่า ใช้ไบโอดีเซลแล้วหัวฉีดอุดตันมันไม่จริง เพราะมีทางแก้ไข,ฉะนั้น บี 20 จะเกิดขึ้นได้จริงแค่ไหน จึงขึ้นอยู่กับว่า รัฐบาลกล้าที่จะเอาสุขภาพของคนเมือง 10 ล้านคน และรายได้ของเกษตรกรชาวสวนปาล์มน้ำมันอีกกว่า 2 แสนครัวเรือน ไปแลกกับผลประโยชน์ของบริษัทน้ำมันหรือไม่เท่านั้นเอง.,ชาติชาย ศิริพัฒน์
กรมควบคุมมลพิษระบุตัวการหลักคือ เครื่องยนต์ดีเซลที่เผาไหม้ไม่สมบูรณ์ เลยมีข้อเสนอให้มีการเร่งนำน้ำมันไบโอดีเซล บี 20 หรือน้ำมันดีเซลที่มีส่วนผสมของปาล์มน้ำมัน 20% มาใช้บ้านเรา
ฝุ่นละออง,ไบโอดีเซล,ปาล์มน้ำมัน,มลพิษทางอากาศ,ชาติชาย ศิริพัฒน์,เกษตร